**ŠILUTĖS R. ŠVĖKŠNOS LOPŠELIO-DARŽELIO**

**2022 METŲ VEIKLOS PLANAS**

I. SKYRIUS. BENDROS NUOSTATOS

Švėkšnos lopšelis-darželis biudžetinė neformaliojo ugdymo įstaiga. Adresas: Sodo g. 3, Švėkšnos mstl., LT-5745 Šilutės r. sav.; tel./faks. (8 441) 48 440, el. paštas [svekdarz@gmail.com](mailto:svekdarz@gmail.com). Metų veiklos ataskaita parengta vadovaujantis įstaigos strateginiu ir metiniu veiklos planais. 2021 metais buvo tęsiamas strateginis tikslas - Gerinti švietimo kokybę ir efektyvumą bei sudaryti sąlygas mokytis visą gyvenimą. Atlikus įstaigos veiklos kokybės vertinimą ir įsivertinimą, bendruomenės narių susitarimu 2021 mokslo metų tikslas. Užtikrini ugdymo paslaugų kokybę, siekiant ugdymo (si) turinio įvairovės.

Įgyvendinant strateginį ir metinį veiklos planus, siekėme lopšelio-darželio veiklos pažangos. Sutelkta bendruomenė, komandos tobulėjimas, kvalifikacijos kėlimas, naujų darbo formų, efektyvesnių metodų paieška įtakojo pokyčius įstaigoje. Strateginio plano tikslai ir uždaviniai įgyvendinti dermėje su 2021 metų lopšelio-darželio planu.

II.SKYRIUS. 2021 METŲ VEIKLOS PLANO ĮGYVENDINIMO ANALIZĖ

Įgyvendinantstrateginįir metinį veiklos planus siekta lopšelio-darželio veiklos pažangos. 2021 m. lopšelyje-darželyje veikė 5 grupės, kuriose buvo ugdomi 82 vaikai nuo 1 iki 7 metų, dirbo 21 darbuotojas.

Siekiant švietimo paslaugų patrauklumo**,** prieinamumo, atsižvelgiama į individualiuosius ir specialiuosius vaikų gebėjimus ir socialinę šeimų padėtį. 50% mokesčio lengvata taikyta 25 vaikams ikimokyklinio amžiaus grupėse ir 7 vaikams - priešmokyklinio ugdymo grupėje.

Švietimo pagalbą specialiųjų poreikių turintiems vaikams, tėvams ir pedagogams teikia Šilutės Švietimo pagalbos tarnybos logopedas ir psichologas. Įstaigoje ugdomi 6 vaikai (2020 m. buvo – 9) turintys didelių ar vidutinių specialiųjų ugdymosi poreikių. Logopedo pagalba teikiama 13 ugdytinių, psichologo – 5 ugdytiniams (ilgalaikė pagalba), o nuo spalio 1 dienos mokytojo padėjėjo pagalba.

2021 metais kiekvienas pedagogas tobulino kvalifikaciją vidutiniškai 5 dienas (po 29 val.). Pedagogai tobulino profesines kompetencijas seminaruose „STEAM panaudojimo galimybės ikimokykliniame ugdyme“, „Darbo patirties sklaida taikant STEAM ir kitus inovatyvius vaikų ugdymo(si) būdus“, „Informacinių technologijų integravimas į ugdomąjį procesą STEAM veiklose ir jų sklaidoje“, „Profesinis santykis su dabartine moksleivių karta“, „Darbas su specialiųjų poreikių mokiniais neformaliajame švietime. Psichologiniai aspektai“ ir kituose. Dalijosi kolegeliąja patirtimi su respublikos ir rajono ikimokyklinio/priešmokyklinio ugdymo mokytojais, dalyvavo metodinėse konferencijose, metodinėse dienose. Įstaigos organizuotoje Metodinėje dienoje „Programos Kimochis įtaka vaikų emociniam ugdymui“ dalyvavo Klaipėdos miesto lopšelio-darželio „Pumpurėlis“ mokytojai. Darželio penkios mokytojos dalyvavo ir dalijosi kolegeliąja patirtimi organizuotose metodinėse dienose: Klaipėdos miesto lopšelio-darželio „Pumpurėlis“ - „Informacinių technologijų integravimas į ugdomąjį procesą STEAM veiklose ir jų sklaidoje“, Šilutės lopšelio-darželio „Žvaigždutė“ - „Sveikata visus metus“, rajono ikimokyklinio/priešmokyklinio ugdymo metodiniuose būreliuose.

Skiriant didžiulį dėmesį vaikų sveikatos ugdymui pasinaudota Vaisių ir daržovių bei pieno ir pieno produktų vartojimo skatinimo vaikų ugdymo įstaigose programa „Pienas vaikams”. Dalyvauta ir įgyvendintos projektų „Futboliukas“, RIUKPA veiklos.

Siekiant ugdymo turinio įvairovės darželyje organizuotos penkios vaikų darbų parodos, įgyvendinti penki projektai, dalyvauta šešiuose respublikiniuose projektuose - „Vaikystės pasaka“, „Pupų pėdo olimpiečiai“, „Akmenukų paveikslai“, „Futboliukas“, „Geltonoji banga“, „Tolerancijos miestas“. Siekiame kurti naujas ugdymo galimybes kiekvienam vaikui, ieškome šiuolaikiškų ugdymo(si) formų: ugdymo procese naudojame informacines technologijas, plėtojame bendradarbiavimą su darželio bendruomene. Įsijungėme į Švėkšnos amatų centro organizuotas akcijas „Mes už šviesą“, „Stebuklinga Kalėdų žydinti pieva“, dalyvavome edukaciniuose užsiėmimuose Švėkšnos muziejuje, amatų centre. Glaudžiai bendradarbiavome su Šilutės meno mokyklos dailės skyriumi, Šilutės rajono policijos komisariato bendruomenės pareigūnais, Švėkšnos „Saulės“ gimnazija. Gegužės mėnesį Švėkšnos „Saulės“ gimnazijos pirmokėliai ir jų mokytojos virtualiai supažindino priešmokyklinio ugdymo mokinius su vykstančia veikla mokykloje, pradinių klasių erdvėmis. Sportines varžybas „Sveiki ir vikrūs“ vaikams pravedė gimnazijos kūno kultūros mokytoja. Pasirašyta nauja bendradarbiavimo sutartis su Klaipėdos miesto lopšeliu-darželiu „Pumpurėlis“.

Ugdant vaikų pilietiškumą ir tautiškumą pravestos akcijos, šventiniai rytmečiai skirti valstybinių švenčių paminėjimui.

Įvertinus ugdytinių pasiekimus ir pažangą pastebėta, kad pažangą padarė 95 % ugdytinių.

***Strateginis tikslas – Sukurti saugią ir sveiką ugdymo(si) aplinką.***

Įgyvendinant šį tikslą siekiama sukurti šiuolaikišką ir estetišką higienos reikalavimus atitinkančią edukacinę aplinką. Atliktas vaikų lauko žaidimų aikštelių įvertinimas, rekonstruotos smėlio dėžės, suburta aplinkos tvarkymo grupė. Bendradarbiaujant su ugdytinių tėvais bei Švėkšnos bendruomene atnaujintas vaistažolių sodelis, įrengtas Vabaliukų viešbutis bei rekonstruotas sveikatingumo Kneipo takelis.

Ugdytinių socializacijos plėtojimui, emocijų ir elgesio sutrikimų prevencijai vykdoma socialinio emocinio ugdymo programa „Kimochi“, „Zipio draugai“, vykdomas projektas „Veidelių istorijos“. Šiose programose dalyvavo 73 įstaigos ugdytiniai. Apie sveiką gyvenseną užsiėmimus kartu su mokytojomis nuolat veda visuomenės sveikatos priežiūros specialistė. Siekiant gerinti darbuotojų psichologinę būseną, Šilutės Švietimo pagalbos psichologė (2021-12-29) pristatė ir su darbuotojais išbandė EBRU - piešimo ant vandens techniką.

Atliktus tyrimą „Vaikų mityba darželyje“, bendradarbiaujant su Šilutės visuomenės sveikatos biuro dietiste pakoreguoti vaikų valgiaraščiai ir pagal galimybes pritaikyti prie ugdytinių poreikių.

2021 metais Įstaigos veiklos kontrolę atliko Valstybinės maisto ir veterinarijos tarnybos Klaipėdos departamentas (2021-11-07) pažeidimų nenustatė.

***Strateginis tikslas - Informacijos ir komunikacijos technologijų diegimo švietimo įstaigoje programos įgyvendinimas.***

Siekiant tobulinti pedagogų kompiuterinio raštingumo kompetenciją, mokytojai domėjosi „IKT taikymo galimybėmis ugdymo procese“. Ieškota naujų būdų ir metodų tėvų informavimui ir bendradarbiavimui. Darželis neturi el. dienyno, todėl tėvų informavimui pasitelkti socialiniai tinklai. Kiekviena grupė susikūrė uždaras facebook grupes. Informacija pateikiama per el. paštus, messinger programėlę, nuotoliniams susirinkimams naudojama zoom programa. IT skaitmeninius išteklius mokytojai naudoja ugdymo proceso metu. Skaitmeninius išteklius tikslingai naudoja 60 proc. mokytojų, patys rengia pateiktis ar naudoja kitų sukurtas, taip pat mokytojai naudoja skaitmeniniais ištekliais pateiktais švietimo portale <https://www.emokykla.lt/bendrasis/skaitmenines-mokymo-priemones/priemones>.

III SKYRIUS. 2022 METŲ VEIKLOS TIKSLAI

Tikslas. Užtikrinti kokybišką ikimokyklinio ir priešmokyklinio ugdymo programų įgyvendinimą.

1. Uždavinys. Teikti kokybišką ikimokyklinį ir priešmokyklinį ugdymą.

2. Kurti saugią, funkcionalią, estetišką, socialiai ir emociškai saugią edukacinę ugdomąją aplinką.

3. Informacijos ir komunikacijos technologijų efektyvus panaudojimas ugdymo kokybės gerinimui.

IV SKYRIUS. METINIAI UŽDAVINIAI IR PRIEMONĖS JIEMS ĮGYVENDINTI

|  |  |  |  |
| --- | --- | --- | --- |
| Priemonės | Rezultato vertinimo kriterijai | Laikas | Atsakingi vykdytojai |
| 1. **Uždavinys. Teikti kokybišką ikimokyklinį ir priešmokyklinį ugdymą.** | | | |
| 1.1. Inovacijomis grįsto ugdymo įgyvendinimas. | 1.1. 1. Vykdomos programos atitinka valstybės nustatytus reikalavimus, uddytinių ir tėvų poreikius.  1.1.2. 80% mokytojų naudoja STEAM metodus ugdymo procese.  1.1.3. 90% mokytojų naudoja ugdyme aktyviuosius metodus.  1.1.4. IKT naudoja 70% mokytojų ugdymo procese, 50 % rengia pateiktis.  1.1.5. Mokytojai dalijasi gerąja patirtimi. Patirtimi dalijasi 50 % mokytojų. | Visus metus | Mokytojos, administracija |
| 1.2. Ugdomosios veiklos stebėjimas, analizė siekiant ugdymo kokybės, asmeninės vaiko pažangos. | 1.2.1. Susitarta dėl geros ugdomosios veiklos kriterijų.  1.2.2. 50 % mokytojų pagerina ugdomojo proceso veiklų kokybę. Vaikai pasiekia asmeninę pažangą. | Birželis  Spalis | Metodinė taryba |
| 1.3. Vykdomos veiklos įvairiose erdvėse. | 1.3.1. Kiekvienas mokytojas praveda nors po 2 veiklas už darželio ribų.  1.3.2. 70% ugdytinių dalyvauja įvairiose edukacijose pas socialinius partnerius- Tradicinių amatų centre, bibliotekoje ir kt.  1.3.3. Užsiėmimus veda tėvai kartu su mokytojomis. Pravesta nors po vieną užsiėmimą grupėje. | Visus metus | Grupių mokytojos |
| 1.4. Įtraukiojo ugdymo tobulinimas siekiant kiekvieno vaiko pažangos | 1.4.1.30 % mokytojų patobulina kompetencijas apie vaiko individualių poreikių tenkinimą.  1.4.2. Mokytojai individualizuoja ugdymo turinį ir numato tolesnes vaiko ugdymosi galimybes. | Visus metus | O. Jurjonienė |
| **2. Kurti saugią, funkcionalią, estetišką, socialiai ir emociškai saugią edukacinę ugdomąją aplinką.** | | | |
| 2.1. Naujos erdvės įrengimas, grupių papildymas naujomis edukacinėmis priemonėmis | 2.1.1. Įrengta nauja erdvė lauke STEAM veiklai.  2.1.2. Grupėse įsigyta naujų priemonių skatinančių STEAM veiklas | Iki gruodžio mėn. | O Jurjonienė |
| 2.2. Vaikų individualių poreikių tenkinimas | 2.2.1. Programos Kimochi įgyvendinimas 3 grupėse.  2.2.2. Projekto „Emocijų veideliai“ įgyvendinimas 2 grupėse.  2.2.3. Pritaikomas ugdymo turinys specialiųjų poreikių vaikams. | Visus metus | Grupių mokytojos |
| 2.3. Logopedo pagalba specialiųjų poreikių vaikams | 2.3.1. Teikiama logopedo pagalba specialiųjų poreikių vaikams.  2.3.2. Teikiamos logopedo konsultacijos mokytojams, tėvams. | Visus metus | K. Stonytė-Bidvienė |
| 2.4. VGK veikla | 2.4.1. Sprendžiami, analizuojami vaikų ugdymosi pasiekimai, mokymosi aplinkos, teikiami siūlymai. | Visus metus | VGK |
| 2.5. Projektinė veikla skatinanti veikti ir bendradarbiauti | 2.5.1.Vykdomi ne mažiau kaip du projektai.  2.5.2. Apie projektinę veiklą dalijasi ne mažiau kaip du pedagogai. | Visus metus | Grupių mokytojos  O. Jurjonienė |
| **3.Informacijos ir komunikacijos technologijų efektyvus panaudojimas ugdymo kokybės gerinimui.** | | | |
| 3.1. Informacinių priemonių naudojimas vaiko pažangai | 3.1.1. Idiegtas el. dienynas „Mūsų darželis“.  3.1.2. Su el. dienyno galimybėmis supažindinami mokytojai, tėvai.  3.1.2. Mokytojai sistemingai pildo el. dienyną.  3.1.2. Matuojama vaiko asmeninė pažanga, ji aptariama su pedagogais, tėvais. | Iki rugsėjo mėn.  Rugsėjis-gruodis | O Jurjonienė |
| 3.2. IKT atnaujinimas | 3.2.1. Įsigytas 1 kompiuteris.  3.2.2. Įsigytas naujas spausdintuvas. | Iki gruodžio mėn. | O. Jurjonienė |

V. SKYRIUS. LAUKIAMAS REZULTATAS.

1. Sudarytos sąlygos pedagogams tobulinti kvalifikaciją, dalintis kolegialiąja patirtimi, mokytis su kitais ir iš kitų. Nuolat palaikoma ir skatinama darbuotojų asmeninė iniciatyva, vertinamos ir diegiamos jų idėjos.

2. Patobulintos mokytojų kompetencijos, užtikrinta sėkminga ugdymo turinio įvairovė per STEAM, informacinių komunikacinių technologijų taikymą ugdymo procese veiklas, emocinio ugdymo programas sveikatingumo projektų įgyvendinimą. Mokytojai naujas metodikas, ugdymosi būdus integruos į ugdymosi veiklas.

3. Užtikrintas sėkmingas bendruomenės sutelktumas, kuriant naujas ir nuolat atnaujinant esamas edukacines erdves.

VI.SKYRIUS BAIGIAMOSIOS NUOSTATOS

Programos įgyvendinimą koordinuos ir priežiūrą vykdys direktorius. Už programos vykdymą bus atsiskaitoma įstaigos savivaldos institucijoms, steigėjui.

*Priedas*

ŠILUTĖS R. ŠVĖKŠNOS LOPŠELIO-DARŽELIO VEIKLOS PLANO PRIEDAS

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas | Atsakingas asmuo ar vykdytojas | Vykdymo terminas | Pastabos |
| **Šventės, pramogos** | | | | |
| 1 | Užgavėnių rytmetys | Jurgita Rumšienė | Kovas |  |
| 2 | Vasario 16 rytmetys | Jurgita Rumšienė | Vasaris |  |
| 3 | Rid rid rid margi margučiai | Rita Bagdonienė  Jolanta `Toleikytė  Jurgita Rumšienė | Balandis |  |
| 4 | Festivalis. Lietuvos mažųjų žaidynės 2022. II etapo rungtynės | Ana Lengvinienė  Jurgita Rumšienė | Balandis |  |
| 5 | Šventiniai renginiai skirti motinos dienai. „Gražiausios gėlės, Tau Mamyte“ | Jurgita Rumšienė  Grupių mokytojos | Balandis |  |
| 6 | Šventinė pramogų diena „Lik sveika Gudručių mokyklėle“ | Reda Kundrotaitė  Irena Birvydienė  Jurgita Rumšienė | Gegužė |  |
| 7 | Rugsėjo 1-osios šventė | Jurgita Rumšienė  Jolanta Toleikytė | Rugsėjis |  |
| 8 | Europos judumo savaitė | Seva Zaveckienė,  Grupių mokytojos | Rugsėjis |  |
| 9 | Rudenėlio šventė „Derliaus sukury“ | Ana Lengvinienė | Rugsėjis |  |
| 10 | Muzikinė viktorina „Kas ten slepias“ | Jurgita Rumšienė | Spalis |  |
| 11 | Mes taip pat už šviesą | Grupių mokytojos | Spalis |  |
| 12 | Tolerancijos savaitė „Mes visi skirtingi ir panašūs“ | Grupių mokytojos | Spalis |  |
| 13 | Pramoga Gudručių grupės vaikams „Nukritusių lapų sukury“ | Reda Kundrotaitė | Lapkritis |  |
| 14 | Kalėdiniai renginiai „Jau skamba Kalėdiniai varpeliai“ | Jurgita Rumšienė,  Grupių mokytojos | Gruodis |  |
| **Akcijos, iniciatyvos** | | | | |
| 15 | Visuotinė pilietinė iniciatyva „Uždekime atminimo žvakutę“ | Irena Birvydienė | Sausis |  |
| 16 | Akcija „Padėkime paukšteliams“ | Grupių mokytojos | Sausis |  |
| 17 | Akcija „Meilė Tėvynei tautinėj juostoj“ | Raimonda Budvytė | Vasaris |  |
| 18 | Akcija „Antras daikto gyvenimas“ | Reda Kundrotaitė | Balandis |  |
| 19 | Akcija darželio bendruomenei „Kurkime Kalėdas kartu“ | Ona Jurjonienė | Gruodis |  |
| **Parodos** | | | | |
| 20 | Įstaigos darbuotojų EBRU darbų paroda | Ona Jurjonienė | Sausis |  |
| 21 | Kūrybinių darbų paroda „Tai namelį pastačiau“ | Irena Birvydienė | Vasaris |  |
| 22 | Kūrybinių darbų paroda „Jau pavasaris atėjo“ | Nerita Lidžiuvienė | Kovas |  |
| 23 | Kūrybinių darbų paroda „Kaziuko mugė“ | Irena Birvydienė | Kovas |  |
| 24 | Kūrybinių darbų paroda „Pavasario pranašai-kačiukai“ | Raimonda Būdvytė | Kovas |  |
| 25 | Vaikų, mokytojų, tėvų darbų paroda „Mano šeimos margutis“ | Rita Bagdonienė | Balandis |  |
| 26 | Kūrybinių darbų paroda „Pavasario mozaika“ | Reda Kundrotaitė | Balandis |  |
| 27 | Vaikų, mokytojų, tėvų darbų paroda „STEAM vėjo varpeliai“ | Jolanta Toleikytė | Gegužė |  |
| 28 | Kūrybinių darbų paroda „Fantazija pagal C. Saint Saenso muzikinę siuitą Žvėrių karnavalas“ | Jurgita Rumšienė | Gegužė |  |
| 29 | Vaikų ir tėvų kūrybinių darbų paroda „Rudenėlio spalvos“ | Irena Birvydienė | Spalis |  |
| 30 | Vaikų ir tėvų kūrybinių darbų paroda „Namas, kuriame aš noriu gyventi“ | Rita Bagdonienė | Lapkritis |  |
| 31 | Kūrybinių darbų paroda „Balta žiemos pasaka“ | Ana Lengvinienė | Gruodis |  |
| **Projektai** | | | | |
| 32 | Padėkime paukšteliams | Jolanta Toleikytė  Rita Bagdonienė | Sausis-vasaris |  |
| 33 | Arbatos puodelis | Nerita Lidžiuvienė | Kovas-gegužė |  |
| 34 | Sėklytę sodinu-gėlytę auginu | Ana Lengvinienė | Kovas-lapkritis |  |
| 35 | Žalioji palangė | Raimonda Būdvytė  Jolanta Toleikytė | Kovas-gegužė |  |
| 36 | Futboliukas | Irena Birvydienė  Jurgita Rumšienė | Visus metus |  |
| 37 | Respublikinis projektas RIUKKPA | Ana Lengvinienė  Jurgita Rumšienė | Visus metus |  |
| 38 | Papuošk darželio aplinką | Bendruomenė | Gegužė |  |
| 39 | Arbatžolių sodelio stebuklai | Bendruomenė | Gegužė-lapkritis |  |
| **Dalijimasis gerąja patirtimi, medžiaga iš lankytų seminarų** | | | | |
| 40 | Mokytojų dalyvavimas ikimokyklinio priešmokyklinio ugdymo ratelių susirinkimuose | Mokytojos | Visus metus |  |
| 41 | Projekto „TĘSK“ nuotolinių mokymų „Kompetencijų aprašas ir jo praktinis taikymas | Reda Kundrotaitė | Sausis |  |
| 42 | Bendradarbiavimas „Kolega-kolegai“ su grupėse dirbančiais pedagogais | Mokytojos, pagalbos mokiniui specialistai | Visus metus |  |
| 43 | „Vaikų kalbos ugdymas kasdienėse veiklose (namuose)“ | Logopedė Kristina Stonytė-Bidvienė | Vasaris | Tėvų susirinkimo metu |
| 44 | Integruota STEAM veikla su meninio ugdymo mokytoja „Stebuklingi akmenukai“ | Rita Bagdonienė | Gegužė |  |
| 45 | Peliukų grupės vykdyto projekto „Arbatos puodelis“ pristatymas | Nerita Lidžiuvienė  Justina Raukienė | Birželis |  |
| 46 | Dalijimasis medžiaga iš lankytų seminarų | Mokytojos | Visus metus |  |
| **Susirinkimai, posėdžiai, konsultacijos, diskusijos** | | | | |
| 47 | Vaiko gerovės komisijos susirinkimai | Ona Jurjonienė | Pagal poreikį |  |
| 48 | Grupių tėvų susirinkimai | Mokytojos | Ne mažiau du kartus per metus |  |
| 49 | Konsultacijos spec. poreikių vaikų tėvams | Pagalbos mokiniui specialistai | Pagal poreikį |  |
| 50 | 2021 metų veiklos plano rezultatų aptarimas ir 2022 metų veiklos plano aptarimas ir tvirtinimas įstaigos taryboje | Vaida Venckuvienė | Sausis |  |
| 51 | Strateginio plano aptarimas įstaigos taryboje | Vaida Venckuvienė | Spalis |  |
| 52 | *Pedagogų tarybos posėdis.*  1. Veiksmingas ugdomosios veiklos planavimas.  2. Mokytojų veiklos ir kvalifikacijos tobulinimo ataskaita | Raimonda Būdvytė | Birželis |  |
| 53 | *Pedagogų tarybos posėdis.*  1. Pasirengimas naujiems mokslo metams.  2. 2022-2023 mokslo metų pedagoginio proceso organizavimas.  3. Komunikavimo su tėvais tobulinimas. | Raimonda Būdvytė | Rugpjūtis |  |
| 54 | *Pedagogų tarybos posėdis.*  1. 2022 metų ataskaita. *(ats. O. Jurjonienė)*  2. Metodinės grupės veiklos ataskaita. (ats. Reda Kundrotaitė) | Raimonda Būdvytė | Gruodis |  |
| **Bendradarbiavimas su socialiniais partneriais** | | | | |
| 55 | Edukacijos Švėkšnos tradicinių amatų centre, F. Bajoraičio muziejuje, bibliotekoje | Grupių mokytojos | Visus metus |  |
| 56 | Edukacijos, sportiniai užsiėmimai Švėkšnos „Saulės“ gimnazijoje | Grupių mokytojos | Visus metus |  |
| 57 | Bendradarbiavimas su tėvais, edukaciniai užsiėmimai | Grupių mokytojos | Visus metus |  |